Atlanterhavsskip

Atlanterhavsskip (også benevnt atlanterhavskrysser) er et passasjerskip som primært er konstruert for passasjertransport over åpent hav fra en havn til en annen i henhold til en ruteplan. Skipene kan også føre last, post, kjøretøy og kjæledyr, og kan noen ganger bli brukt til andre formål (for eksempel til cruisevirksomhet eller som hospitalskip).

Lasteskip som seiler etter en ruteplan kalles linjeskip (eng.: Liner(s)). Kategorien atlanterhavsskip omfatter ikke som ferger eller andre fartøy i kystfart, og er heller ikke dedikert som cruiseskip hvor selve seilasen og destinasjonene som anløpes, og ikke transport, er det viktigste formålet med seilasen. Heller ikke inkluderer de som trampskip, selv om disse var utrustet til å håndtere et begrenset antall passasjerer. Noen rederier refererer seg selv som et «linjerederi» (eng.: Line(s)), i dag gjerne containerrederier som har containerskip som ofte går i faste seilingsruter med faste ruteplaner, som linjeskipene.

Atlanterhavsskip har vanligvis et forsterket skrog med et høyt fribord for å tåle grov sjø og vanskelige forhold som oppstår på åpent hav - ikke minst vinterstid i Nord-Atlanteren. I tillegg blir de ofte bygd med tykkere skrog enn det som brukes på cruiseskip, og de har rikelig kapasitet til bunkers, proviant og andre forbruksvarer for lange seilaser. Ved byggingen av det britiske transatlantiske atlanterhavsskipet RMS «Queen Mary 2» i 2004, gikk det med 40% mer stål enn ved bygging av et standard cruiseskip.The History, Construction and Design of Queen Mary 2 , besøkt 2. januar 2017

Fra slutten av det 19. århundre og frem til 1960-årene var skip i interkontinental rutetrafikk den dominerende formen for persontransport mellom kontinentene, men fremveksten av langdistansefly etter andre verdenskrig medførte økende konkurranse og stigende antall flypassasjerer. Med Boeing 707 som kom i 1958 ble den transatlantiske reisetiden kortet ned fra 5 dagerTHE LAST ATLANTIC LINERS- THE 1960’S | travelswithanthony til mellom 5-6 til 8 timer, og med bredbuksflyet Boeing 747 som ble satt i trafikk i 1970 ble prisene overkommelige for langt flere reisende, og stadig flere atlanterhavsskip ble satt inn i cruisefart. Med unntak av Cunard Line som opphørte sin transatlantiske passasjertrafikk med atlanterhavsskip i 1986. Per 2023 er Cunard Lines RMS «Queen Mary 2» det eneste atlanterhavsskipet i verden som fortsatt seiler i operativ tjeneste, og det eneste som går i regulær transatlantisk fart mellom Southampton i Storbritannia og New York i USA. Skipet benyttes også til gledescruise om sommeren, inkludert et årlig verdenscruise.

 Liste over utvalgte atlanterhavsskip 
BildeSkipByggeårStørrelsePassasjererLinjerederirammeløs|150x150pkSS «Great Eastern»185618 915 BRT4 000 paxEastern Steam Navigation Companyrammeløs|150x150pkRMS «Titanic»191246 329 BRT2 435 paxWhite Star Linerammeløs|150x150pkSS «Normandie»193579 280 BRT1 972 paxCompagnie Générale Transantlantiquerammeløs|150x150pkRMS «Queen Mary»193680 774 BRT2 140 paxCunard-White Star Linerammeløs|150x150pkRMS «Queen Elizabeth»194083 673 BRT2 283 paxCunard-White Star Linerammeløs|150x150pkMS «Stockholm»194812 165 BRT390 paxSvenska Amerika Linienrammeløs|150x150pkMS «Oslofjord»194916 844 BRT620 paxDen norske Amerikalinjerammeløs|150x150pkSS «United States»195253 330 BRT1 928 paxUnited States Linesrammeløs|150x150pkSS «Andrea Doria»195329 083 BRT1 241 paxItalia di Navigazione rammeløs|150x150pkMS «Bergensfjord»195618 739 BRT878 paxDen norske Amerikalinje rammeløs|150x150pkSS «France»196266 348 BRT2 044 paxCompagnie Générale Transantlantiquerammeløs|150x150pkRMS «Queen Mary 2»2004149 215 BT2 695 paxCunard Line

Referanser

 Eksterne lenker 
  Ocean Liners vs Cruise Ships | Chris' Cunard Page
 10 Great Atlantic Ocean Liners | Listverse

Kategori:Passasjerskip
Kategori:Atlanterhavsskip
Kategori:Artikler i sjøfart-prosjektet